
UČEBNÉ OSNOVY
Nižšie stredné vzdelávanie


	Vzdelávacia oblasť:	Umenie a kultúra
	Predmet:	VÝTVARNÁ VÝCHOVA
	Stupeň vzdelávania:	ISCED 2
	Ročník:	5. ročník
Počet hodín:	33 hodín (1hodina týždenne)

1. CHARAKTERISTIKA PREDMETU

	Výtvarná výchova je predmet, na ktorom žiaci prostredníctvom výtvarných činností spoznávajú vyjadrovacie prostriedky vizuálnych umení (kresby, maľby, plastiky, fotografie, dizajnu, architektúry, videa a filmu). Všetky ostatné didaktické formy ako používanie učebnice, edukačných materiálov, premietanie filmov a podobne sú len doplnkovými aktivitami (v rámci motivácie alebo následných ukážok, diskusií). 

Ťažiskom je práca žiakov s výtvarnými materiálmi, technikami a nástrojmi (od ceruzky až po fotoaparát a počítač). Zahŕňa tvorbu od vymyslenia nápadu (čo chcú žiaci vytvoriť), cez nachádzanie formy (ako to vyjadriť), až po realizáciu (schopnosť previesť nápad a formu v materiáli prostredníctvom výtvarnej techniky). Prostredníctvom tohto procesu sa jednak zvyšuje gramotnosť žiakov – schopnosť rozumieť vizuálnym znakom na základe vlastnej skúsenosti, jednak sú uvádzaní do znalosti rôznych foriem súčasnej vizuálnej kultúry i kultúrnej tradície. Žiaci touto formou získavajú dôležité kompetencie porozumenia reklame, filmu a videu, dizajnu, architektúre; fotografiám obrazom a objektom, ktoré ich obklopujú a vytvárajú ich „obraz sveta“. 


2. [bookmark: page2]CIELE PREDMETU

HLAVNÝ CIEĽ PREDMETU 
Žiaci sú prostredníctvom aktívnych činností uvádzaní do vizuálnej kultúry a komunikácie – na úrovni poznania i vlastného vyjadrovania. 

Žiaci 
· spoznávajú vyjadrovacie prostriedky vizuálnych umení – výtvarného umenia, fotografie, dizajnu, architektúry, videa a filmu, rozumejú im a získavajú základnú gramotnosť v ich používaní, 
· rozvíjajú si pozorovacie schopnosti, schopnosti reagovať na vizuálne podnety a výtvarne ich spracovávať, 
· rozvíjajú tvorbu vlastných myšlienkových konceptov a ich formálnu a technickú realizáciu, 
· spoznajú a slovne pomenujú (výraz), formu, námet umeleckých diel a svoj zážitok z nich výtvarne interpretujú, 
· poznávajú vybrané typické diela vizuálnej kultúry, reprezentujúce smery moderného a súčasného umenia a historické slohy, 
· osvojujú si primerané kultúrne postoje, názory a hodnotové kritériá; cez zážitky aktívneho vyjadrovania a vnímania umeleckých diel sú uvádzaní do poznávania hodnôt umenia a kultúry – vo vzťahu k tradícií a na úrovni aktuálneho myslenia a interpretácie. 



3. [bookmark: page3]TEMATICKÉ CELKY, OBSAHOVÝ ŠTANDARD, VÝKONOVÝ ŠTANDARD

Výtvarné vyjadrovacie prostriedky: 2h

	Pozitív a negatív na ploche – šablóny z obrysového tvaru (figúra, predmet);dynamické zobrazenie pohybu opakovaním obrysového tvaru; pozitív a negatív v priestorovom tvare: otláčanie predmetov do mäkkej modelovacej hmoty (figuratívna alebo abstraktná kompozícia) – odlievanie do sadry alebo betónu

Žiak na konci 5. ročníka základnej školy vie/dokáže: 

· použiť výrazové možnosti rôznych kvalít čiar, tvarov, plôch a povrchov, farieb a farebných kombinácií, usporiadať rôzne prvky do kompozície
Možnosti zobrazovania videného sveta: 3h

	Základné proporcie predmetov; analytické pozorovanie predmetov (celok a časti); kreslenie predmetu podľa videnej skutočnosti (základy geometrickej výstavby proporcií); vyjadrenie približného tvaru a modelácie tieňovaním, šrafovaním, lavírovaním; modelovanie tvaru predmetu podľa videnej skutočnosti s dôrazom na základy výstavby proporcií (budovaných od geometrických tvarov k približnej modelácii predmetu), viacpohľadovosť plastického tvaru. 

Žiak na konci 5. ročníka základnej školy vie/dokáže: 

· nakresliť približné tvary a proporcie pozorovaných predmetov
· vymodelovať približný tvar videného predmetu

Podnety moderného a súčasného výtvarného umenia:  4 h

	Geometrizácia tvarov predmetov (napr. zátišie); kompozícia (obraz) z takto „rozložených“ predmetov – kubistický princíp; fantastické kombinácie tvarov (napr. častí predmetov, ľudských a zvieracích postáv ...); surrealistické umenie; kubistické umenie; porovnanie zobrazujúceho a nezobrazujúceho (abstraktného) umenia. 

Žiak na konci 5. ročníka základnej školy vie/dokáže: 

· použiť geometrizáciu tvarov (v maľbe, alt. v kresbe zátišia, krajiny alebo portrétu), 
· vytvoriť fantastickú kompozíciu skladaním rozmanitých tvarov, 
· slovne opísať kubistické dielo, 
· slovne opísať surrealistické dielo

Výtvarné činnosti inšpirované dejinami umenia: 4 h

	Mozaika (z papiera alebo rôznych materiálov) alebo maľba (vlastný motív žiaka, formálna inšpirácia z dejín umenia);umenie neskorej antiky – mozaiky; byzantské umenie – ikony; uvedenie do dobovej situácie – príbeh umelca neskorej antiky (Byzancie), ranokresťanské umenie. 

Žiak na konci 5. ročníka základnej školy vie/dokáže: 

· pomenovať typické prvky mozaiky, 
· tvorivo použiť (transformovať) princíp mozaiky. 

Škola v galérii: 2 h

	Výtvarná interpretácia vybraného umeleckého diela podľa videnej reprodukcie (alebo diela v galérii); výtvarné dielo (o rozmeroch, autorovi, dobe vzniku, technike, námete); orientácia v galérii (príp. virtuálnej galérii) – vyhľadávanie diel, ich slovná interpretácia; možnosti prezentácie umenia: galéria, múzeum, výstava, vernisáž, knihy a časopisy o umení; druhy výtvarného prejavu: obraz, socha, grafika, objekt, inštalácia.

Žiak na konci 5. ročníka základnej školy vie/dokáže: 

· vymenovať typické znaky vybraných druhov umenia, 
· vymenovať druhy výtvarného umenia. 


Podnety architektúry:  3 h

	Odvodzovanie priestoru od postavy človeka a jeho pohybov v ňom – tvorba priestorových modelov odrážajúcich tvar alebo funkciu napr. proporcií postavy, pohybov, polôh tela pri rôznych činnostiach. Modely „schránok“ na bývanie, na pohyb pre človeka alebo pre živočíchov; návrh zariadenia vlastného priestoru (napr. brlôžtek, jaskyňa, hniezdo, nora, detská izba, karavan, trieda, spálňa) exteriér a interiér. 

Žiak na konci 5. ročníka základnej školy vie/dokáže: 

· charakterizovať exteriér a interiér v architektúre, 
· výtvarne vyjadriť vlastnú predstavu ľubovoľného architektonického priestoru. 

Podnety fotografie: 1 h

	Základy práce s digitálnym fotoaparátom, fotografia (digitálna), hľadanie záberu – výsek (rámovanie) pohľadu na skutočnosť, rôzne výseky rovnakého námetu v hľadáčiku (napr. drobné predmety). Rôzne možnosti pohľadu na predmet (motív) - celok a detail, hry s približovaním (zoomom), rovnaký námet s rôznou expozíciou, režim makro, uloženie a základné operácie s fotografiou v počítači, vznik fotografie. 

Žiak na konci 5. ročníka základnej školy vie/dokáže: 

· poznať základné úkony fotografovania s digitálnym fotoaparátom (záber – rámovanie, približovanie – vzďaľovanie, uloženie fotografie), 
· využiť poznatky o výtvarných vyjadrovacích prostriedkoch pri fotografovaní. 




Podnety videa a filmu: 3 h

	Záber (kompaktný digitálny fotoaparát alebo mobilný telefón, videokamera), veľkosť, kompozícia a dĺžka záberu, uhol pohľadu, osvetlenie, farebné naladenie, voľba témy, výber/príprava scény a aktérov, vyjadrenie miesta, spájanie záberov a obrazov (sekvencia, statický záber), plynutie času, základné pojmy a ich praktické ozrejmenie, prostredníctvom výtvarných činností informácie o vzniku filmu (ukážky prvých filmov). 

Žiak na konci 5. ročníka základnej školy vie/dokáže: 
· poznať základné úkony pri nakrúcaní videa. 

Elektronické médiá: 1 h

	Animácia (digitálne pečiatky, nástroj priesvitka, fázy animácie pomocou digitálnej pečiatky, vytváranie a úprava fáz animácie, kompozícia v animácii, čas v animácii, uloženie animácie); pohyby a procesy v animovanej kresbe (lineárna animovaná kresba, kolorovaná lineárna animovaná kresba); skenovanie a uloženie naskenovaného obrázka, nástroje v počítačovom programe.

Žiak na konci 5. ročníka základnej školy vie/dokáže: 
· vytvoriť jednoduchú animáciu pomocou pečiatok alebo vlastnej kresby, 
· naskenovať vlastnú kresbu (maľbu) predmet, alebo časť tela. 


Podnety dizajnu:  2 h

	Zásady tvorby, znaku a značky; návrh loga, značky, (pre udalosť, firmu, klub, obec, výrobok), alebo návrh ex libris pre svoje knihy (možnosti zapojenia písmena, ornamentu, geometrického tvaru, vymysleného znaku); alternatívne návrh obalu (škatule) na konkrétny predmet s použitím loga, značky.

Žiak na konci 5. ročníka základnej školy vie/dokáže: 
· vytvoriť jednoduché znaky, 
· slovne opísať významy použitých znakov. 

Tradície a podnety remesiel: 4 h

	Výtvarné reakcie (inšpirácie, interpretácie, kombinácie) na rôzne typy regionálnych ornamentov alebo ornamentov rôznych kultúr. Aplikácia a aktualizácia navrhnutého ornamentu (napr. na súčasný úžitkový predmet, časť odevu, žiakom vymodelovaný predmet); podnety hrnčiarstva; návrh a modelovanie nádoby (príp. novotvaru), z mäkkej modelovacej hmoty; použitie rôznych spôsobov povrchovej úpravy (napr. vlys, špagátová technika, vryp); možnosti farebnej úpravy a aplikácie dekoru/ornamentu; možnosti odrôtovania tvaru mäkkým drôtom ; stručná história hrnčiarstva a drotárstva. 

Žiak na konci 5. ročníka základnej školy vie/dokáže: 

· modelovať nádoby podľa vlastného návrhu, 
· vytvoriť ornamenty s tradičnými prvkami, 
· navrhnúť svojské ornamenty. 

Synestetické podnety:  1 h

	Grafická partitúra: zápis hudby (do notovej osnovy alebo do vlastného vymysleného systému) prostredníctvom zobrazovacích znakov, vlastných grafických symbolov, geometrických tvarov, koláže, asambláže z predmetov... (dôraz na význam, tvar znakov, ich farbu, ich umiestnenie), pokus o zvukovú interpretáciu. 

Žiak na konci 5. ročníka základnej školy vie/dokáže: 
· vytvoriť svojský zápis hudby. 


Podnety poznávania sveta:  4h

	Výtvarné hry s problematikou dejepisu a /alebo zemepisu (napr. mapa/cestovný poriadok/orientačná schéma svojej biografie – dejepisu svojho života alebo života predkov, symboly pre jednotlivé udalosti alebo trojrozmerné zobrazenie historickej udalosti – možnosť kolektívnej práce); reflexia dobového dizajnu, módy, dopravných prostriedkov (napr. doby mladosti svojich rodičov, starých rodičov, prastarých rodičov – podľa ukážok).

Žiak na konci 5. ročníka základnej školy vie/dokáže: 

· výtvarne zareagovať na témy dejepisu alebo zemepisu. 


4. PRIEREZOVÉ TÉMY

TBZ - tvorba projektu a prezentačné zručnosti, 
ENV - environmentálna výchova,
MDV - mediálna výchova,MUV- multikultúrna výchova, 
DOV - dopravná výchova,
OZO - ochrana života a zdravia, 
OSR - osobnostný a sociálny rozvoj, 
VMR - výchova k manželstvu a k rodičovstvu, 
PDV - protidrogová výchova, 
PRV – právna výchova - výchova k humanizmu a ľudským právam,
 RLK – Regionálna výchova a tradičná ľudová architektúra. 

5. METÓDY A FORMY PRÁCE – STRATÉGIE VYUČOVANIA


Pedagogické stratégie vyučovania v našej škole určujú metódy a formy práce učiteľov, ktorých premyslený výber, logické usporiadanie a kombinovanie je prostriedkom motivácie žiakov na vyučovaní a učení sa. 
	Sú prostriedkom na dosiahnutie cieľov, ktoré sme si vytýčili a pomáhajú rozvíjať kľúčové kompetencie žiakov.
	Podporujeme výučbu pomocou didaktickej techniky, semináre, diskusie, samostatné
a tímové projekty, prezentácie výstupov. Dôraz kladieme na zodpovednosť a samostatnosť zaučenie. Vo vyučovacom procese využívame IKT. 
	U žiakov rozvíjame tvorivé myslenie, samostatnosť, aktivitu a sebahodnotenie. Osobnostný a sociálny rozvoj realizujeme stimuláciou skupín so slabšími vyučovacími výsledkami a podporou individuálnych schopností žiakov.
	V oblasti emocionálnej výchovy podporujeme u žiakov zdravé psychické vedomie,
učíme ich pracovať s trémou, so stresom, vedieť primerane reagovať v záťažových situáciách,
vedieť prijať kritiku a primerane na ňu reagovať. Všímame si talenty v jednotlivých oblastiach a rozvíjame ich do maximálne možnej miery.

Vo vyučovacom procese uplatňujeme nasledovné metódy práce:
· Inovatívne metódy práce
· Participatívne metódy – patria sem dialóg a diskusia, situačné či prípadové štúdie, inscenačné metódy, brainstormingové metódy.
· Pozorovanie - žiak vníma veci všetkými zmyslami.
· Situačná metóda – metóda učenia sa zažitými situáciami a skúsenosťami.
· Tvorba posterov – žiak si v praxi overuje získané zručnosti a vedomosti, rozvíjame spoluprácu a kooperáciu, žiak sa učí byť zodpovedný za svoje učenie.
· Prezentácia výsledkov svojej práce – pomáha v rozvoji zodpovednosti žiaka, žiak vie porovnať (zhodnotiť) stav svojich získaných zručností a vedomostí so sebou samým (v čom sa zlepšil). 
· Metóda rozvoja spolupráce – rozvíjame  ňou vzájomnú komunikáciu medzi žiakmi a schopnosť pracovať podľa pravidiel.
· Metóda riešenia problémov – prostredníctvom nej si žiak rozvíja logické, kritické a tvorivé myslenie.
· Metódy práce s informáciami –schopnosť a zručnosť zhromažďovať, triediť, analyzovať, zovšeobecňovať a vyhodnocovať získané informácie napr.z odborných kníh, z publikácií, z internetu, ale aj z iných učebných zdrojov.
· Metóda rozvoja metakognície žiaka – poznávanie vlastného poznávania– žiak sa pomocou uplatnenia tejto metódy učí poznávať sám seba – svoje poznanie, pozná svoje silné a slabé stránky.
· Inscenačné metódy – pomocou nej si žiaci overia stav schopností, zručností a spôsobilostí v zinscenovaných úlohách, situáciách (predpokladá sa tu úzke prepojenie s metódou riešenia problémov).
· Metóda rozvoja sebarealizácie žiaka – uplatňovaním tejto metódy ponúkame žiakom sebarealizovať sa v tom, v čom sú dobrí (ja - ako sa mne pracovalo, čo som získal, čo ešte neviem, ako som pomohol v skupine, sebahodnotenie).
· Metóda práce s IKT – uplatňovaním tejto metódy žiaci získajú zručnosť pri práci s informačno-komunikačnými technológiami.

Inovatívne formy práce
	V našej škole učitelia uplatňujú vo vyučovacom procese tieto formy práce:

· Skupinové vyučovanie
· Projektové vyučovanie 
· Kooperatívne vyučovanie 
· Vychádzky, exkurzie, výlety 
· Súťaže, kvízy 	
6. HODNOTENIE PREDMETU


Predmet bude hodnotený známkou, v ktorej sa prejavia kritéria:

a) priebeh vytvárania postojov:

- prístupk činnostiam z hľadiska tvorivosti, t. j. uplatnenie vlastných inovatívnych nápadov a
Vlastního zamerania při realizácii edukačnej úlohy,
- otvorenosť voči experimentovaniu, skúšanie iných, svojských riešení,
-cieľavedomosť riešení,
- záujemo činnosti v rámci edukačných úloh a prípravy pomôcok,
- schopnost spolupracovať,
- schopnost zaujímať stanoviská k výsledkom svojej práce a práce spolužiakov;

b) priebeh získavania zručností a spôsobilostí:
- technické zručnosti (ovládanie požadovaných nástrojov, materiálov a technických operácií
s nimi),
- formálne zručnosti (vyjadrovanie sa prostredníctvom výtvarného jazyka),
- mentálne spôsobilosti na úrovni rozvoj a vnímania a prežívania,
- mentálne spôsobilosti na úrovni rozvoj a predstavivosti a fantázie,
- mentálne spôsobilosti na úrovni myslenia(vlastné témy, koncepcie, návrhy; schopnosť
analyzovať a syntetizovať, pomenovať procesy, interpretovať zážitky);

c) priebeh získavania vedomostí:
- znalosti oblastí vizuálnej kultúry a výtvarného umenia súvisiacich s preberanými
edukačnými úlohami,
- pochopenie výtvarného diela a schopnost interpretovať ho,
- znalost materiálov, techník, médií a procesov ich používania;

d) schopnost realizácie výsledného artefaktu.

Stupeň hodnotenia:
Výborný
· Žiak spĺňa kritériá (a – d) na vynikajúcej úrovni:
· žiak je iniciatívny a tvorivý vo výtvarnom vyjadrovaní, uplatňuje vlastné nápady, je otvorený voči novým podnetom a experimentovaniu,
· žiak dokáže vyjadriť veku primerané postoje (vkus, názor, spolupráca, individualita) v
oblasti vizuálnej kultúry,
· žiak ovláda zručnosti (technické, nástrojové, materiálové) podľa požiadaviek ročníkových kompetencií na vynikajúcej úrovni,
· žiak preukazuje vedomosti z oblasti vizuálnej kultury primerané edukačným úlohám
· žiak dokáže rešpektovať vlastný tvorivý výsledok a je tolerantný voči tvorivým
prejavom, názorom a vkusu iných,
· žiak zrealizoval artefakt primerane svojmu veku a schopnostiam.

Chválitebný
· Žiak realizuje edukačné úlohy priemerne, chýba mu iniciatívnosť, tvorivosť, tolerancia, nerozširuje svoju flexibilnosť, neosvojuje si nové vyjadrovacie prostriedky,podlieha predsudkom a stereotypom.

Dobrý
· Žiak realizuje edukačné úlohy na nízkej úrovni, bez vlastného vkladu, s ťažkosťami
aplikuje získané zručnosti a poznatky v nových oblastiach.

Dostatočný
· Žiak realizuje edukačné úlohy na nízkej úrovni, bez vlastného vkladu, s ťažkosťami
aplikuje získané zručnosti a poznatky v nových oblastiach.

Nedostatočný
· Žiak nespĺňa kritériá, nemá záujem o výtvarné aktivity, neguje vyučovací proces.

7. UČEBNÉ ZDROJE

· Učebnica: ČARNÝ, L.: Výtvarná výchova pre 5.roč., SNP, Bratislava 2009, schválilo
MŠ SR 15.júla 2009
· ČARNÝ, L. a kol.: Výtvarná výchova na ZŠ Edukačné DVD
· edukačné DVD,
· knihy,
· časopisy,
· obrazový materiál,
· encyklopédie výtvarného umenia
· interaktívna tabuľa
· internet

